Държавен вестник, бр. 40, 2011 г., стр. 33

БРОЙ  40	
Д Ъ Р Ж А В Е Н  В Е С Т Н И К 	
СТР.  33  
(8) Началникът на регионалния инспекто­
рат по образование утвърждава осъществения 
държавен прием в спортните училища до 
30 август.
Чл. 10.  Учениците, които се обучават  в 
спортните училища, могат да се преместват 
от едно спортно училище в друго при условия 
и по ред, определени в Правилника за прила­
гане на Закона за народната просвета (обн., 
ДВ, бр. 68 от 1999 г.; изм., бр. 19 от 2000 г., 
бр. 53 от 2001 г., бр. 7 и 68 от 2002 г., бр. 19 
и 33 от 2003 г.; попр., бр. 48 от 2003 г.; изм., 
бр. 65 и 99 от 2003 г., бр. 15 от 2004 г., бр. 89 
от 2005 г., бр. 7, 51, 87 и 94 от 2009 г. и бр. 43 
от 2010 г.), като:
1. не полагат изпит за проверка на способ­
ностите по спортна подготовка, когато про­
дължават обучението си по същия вид спорт;
2. полагат изпит за проверка на способ­
ностите по  спортна подготовка при смяна 
на вида спорт. 
 Чл. 11. За провеждане на спортната под­
готовка и участие в състезания: 
 1. учениците с клубна принадлежност  се 
подготвят и се явяват на състезания от клуба, 
от който са картотекирани;
2. учениците без клубна принадлежност се 
картотекират  от спортния клуб, който има 
сключен договор със спортното училище.
Чл. 12. Попълване на незаетите места в 
V, VI, VІІ и VІІІ клас може да се организира 
и провежда през цялата учебна година при 
условия и по ред, определени в Правилника за 
прилагане на Закона за народната просвета, и 
след полагане на изпит по съответния спорт, 
проведен по тестове за оценка и прием на 
ученици в спортните училища. Директорът 
със заповед назначава комисия за провеждане 
на изпита. 
Раздел III 
Приемане на чужденци и на български граж­
дани, обучавали се в чужбина
Чл. 13. (1) Български граждани, обучавали 
се в чуждестранни или в български училища 
в чужбина, чужденци от българска народност 
или с разрешено постоянно пребиваване 
в страната се приемат при условията и по 
реда на тази наредба и мотивирано искане 
от спортен клуб, член на българска спортна 
федерация по съответния вид спорт.
  (2) При условията и по реда на тази 
наредба, без да заплащат обучението си, се 
приемат и ученици – граждани на държа­
ви – членки на Европейския съюз, на страна 
по Споразумението за Европейското иконо­
мическо пространство или на Конфедерация 
Швейцария.
  (3) Извън лицата по ал. 1 и 2 при усло­
вията и по реда на тази наредба, без да за­
плащат обучението си, се приемат и ученици 
в задължителна училищна възраст – деца, 
пребиваващи заедно с родителите, съответно 
настойниците или попечителите си, които са 
граждани на държави – членки на Европей­
ския съюз, на страна по Споразумението за 
Европейското икономическо пространство 
или на Конфедерация Швейцария и упраж­
няващи трудова дейност на територията на 
Република България. 
Чл. 14. (1) Чуждестранни граждани извън 
случаите на чл. 13 могат да се приемат над 
утвърдения държавен план-прием след успешно 
полагане на приемен изпит по съответния вид 
спорт и заплащане на обучението.
(2) Размерът на средствата, които заплащат 
чуждестранните граждани в държавните и 
общинските спортни училища, се утвърждава 
от министъра на образованието, младежта и 
науката.
(3) Броят на учениците по ал. 1 не може 
да бъде  повече от трима за всяка паралелка. 
(4) Учениците, приети по реда на чл. 13 и 
чл. 14, ал. 1, получават състезателни права след 
картотекиране от спортен клуб в лицензирана 
спортна организация по съответния вид спорт.
Раздел ІV 
Спортна подготовка 
Чл. 15. (1) Обучението и спортната под­
готовка на учениците от спортните училища 
се провежда в съответствие с училищните 
учебни планове, разработени въз основа на 
чл. 17 от Закона за степента на образование, 
общообразователния минимум и учебния план.
(2) Училищните учебни планове за държав­
ните спортни училища се приемат с решение 
на педагогическия съвет на училището и се 
одобряват от министъра на физическото въз­
питание и спорта, съгласувано с министъра 
на образованието, младежта и науката.
(3) Училищните учебни планове за общин­
ските спортни училища се приемат с решение 
на педагогическия съвет на училището и се 
одобряват от началника на регионалния ин­
спекторат по образование след съгласуване 
с министъра на физическото възпитание и 
спорта.
 (4) Основна форма за провеждане на 
спортната подготовка е тренировката. Целите, 
задачите, съдържанието и времетраенето на 
тренировката се определят в учебните про­
грами по спортна подготовка.
Чл. 16. (1) Ученик, който по време на 
обучението си в спортното училище желае 
да смени спорта, по който е приет, може да 
започне обучение по другия вид спорт при 
условия и по ред, определени в Правилника 
за прилагане на Закона за народната просвета, 
и спазване на следната процедура: